Spectacolul nu a fost doar pe scena Dolby Theatre din Los Angeles, dar și pe covorul roșu, unde starurile de la Hollywood și-au etalat ținutele spectaculoase. Cele mai îndrăzneţe ţinute de la Oscar 2024 au fost purtate de Salma Hayek, Heidi Klum şi Florence Pugh. Vedetele au fost, fără doar și poate, curajoasele serii.
Cea mai importantă seară din an pentru industria cinematografică și-a ales marii câștigători. În timp ce vedetele și cinefilii au așteptat cu sufletul la gură să afle cine a reușit să obțină statueta de aur, alții s-au bucurat din plin de spectacolul oferit de staruri pe covorul roșu, unde participanții la ceremonie și-au etalat ținutele spectaculoase.
Fără doar și poate, printre cele mai îndrăzneţe ţinute de la Oscar 2024 au fost purtate de Salma Hayek, Heidi Klum şi Florence Pugh. Vedetele au atras toate privirile când și-au făcut apariția la deja tradiționala petrecere dată de revista Vanity Fair imediat după decernarea premiilor.
Cele două mari trenduri ale evenimentului au fost culorile metalice și materialele transparente. Salma Hayek, în vârstă de 57 de ani, a demonstrat, din nou, că are o siluetă de admirat, perfectă, pusă în evidență de o rochie argintie superbă.
Într-o rochie aurie cu decupaje îndrăznețe, fotomodelul Heidi Klum a fost comparată de mulți cu statueta cu care marii câștigători au plecat acasă.
Elizabeth Hurley și Sophia Vergara au stârnit și ele valuri de complimente după apariția la petrecerea Vanity Fair.
Florence Pugh, care a jucat în pelicula ce a câștigat cel mai important trofeul al ediției din acest an a Premiilor Oscar, "Oppenheimer", a bifat o nouă apariție curajoasă. Talentata artistă a ales o rochie transparentă.
Marii câștigători de la Premiile Oscar 2024: